“BANKROTLIK TOʻGʻRISIDA”GI OʻZBEKISTON RESPUBLIKASI QONUNIGA OʻZGARTISh VA QOʻShIMChALAR KIRITISh HAQIDA
(law, 2022-04-13)

“1421-modda. Majburiy toʻlovlar va moliyaviy sanksiyalar boʻyicha qarzdorligi mavjud boʻlgan qarzdorning realizatsiya qilinmagan mol-mulki
Majburiy toʻlovlar va moliyaviy sanksiyalar boʻyicha qarzdorligi mavjud boʻlgan qarzdorning sotishga taklif qilingan, lekin tugatishga doir ish yuritish mobaynida realizatsiya qilinmagan mol-mulki tugatish boshqaruvchisi tomonidan mahalliy davlat hokimiyati organlari balansiga quyidagi hollarda oʻtkaziladi, agar majburiy toʻlovlar va moliyaviy sanksiyalar boʻyicha qarzdorlik miqdori: qarzdorning mol-mulki qiymatiga teng yoki undan ortiq boʻlsa, — birinchi navbatdagi boshqa kreditorlar ushbu mol-mulkni oʻz talablarini qanoatlantirish hisobiga qabul qilishni rad etganda; qarzdorning mol-mulki qiymatidan kam boʻlsa, — barcha navbatdagi kreditorlar ushbu mol-mulkni oʻz talablarini qanoatlantirish hisobiga qabul qilishni rad etganda. Qarzdorning ushbu moddaning birinchi qismida koʻrsatilgan mol-mulki toʻgʻrisida tugatish boshqaruvchisi mahalliy davlat hokimiyati organlarini yozma shaklda xabardor qiladi. Mahalliy davlat hokimiyati organlari yozma xabar olingan paytdan eʼtiboran oʻn besh kun ichida mol-mulkni balansga oladi va uni saqlab turishga doir barcha xarajatlarni oʻz zimmasiga oladi. Mol-mulkni qabul qilishdan bosh tortilgan yoki boʻyin tovlangan taqdirda, tugatish boshqaruvchisi tegishli organni mazkur mol-mulkni qabul qilishga majburlash toʻgʻrisidagi ariza bilan xoʻjalik sudiga murojaat etishga haqli. Xoʻjalik sudi mol-mulk mahalliy davlat hokimiyati organlarining balansiga oʻtkazilganligi toʻgʻrisidagi hujjatlar asosida tugatishga doir ish yuritishni tamomlash haqida ajrim chiqaradi. Ushbu moddaning birinchi qismiga muvofiq balansiga mol-mulk oʻtkazilgan mahalliy davlat hokimiyati organi bu mol-mulkni belgilangan tartibda ochiq kim oshdi savdosida realizatsiya qilish tashabbusi bilan chiqishi mumkin. Bunda koʻchmas mol-mulk, shuningdek aksiyalar, xoʻjalik jamiyatlarining ustav fondlaridagi ulushlar davlat mulkini boshqarish boʻyicha vakolatli organ tomonidan ochiq kim oshdi savdosiga qoʻyiladi, tushgan mablagʻlar esa qonun hujjatlarida nazarda tutilgan tartibda taqsimlanadi. Boshqa mol-mulk ixtisoslashtirilgan savdo tashkilotlari orqali ochiq kim oshdi savdosiga qoʻyiladi, tushgan mablagʻlar esa mahalliy budjet daromadiga yoʻnaltiriladi, qarzdorning qabul qilib olingan mol-mulkni saqlash boʻyicha qilingan xarajatlarini qoplash uchun mahalliy davlat hokimiyati organlari tasarrufida qoldiriladigan mablagʻlar bundan mustasno. Qarzdorning mol-mulki ochiq kim oshdi savdosiga qoʻyilgan paytdan eʼtiboran bir yil ichida realizatsiya qilinmagan taqdirda, mahalliy davlat hokimiyati organlari ushbu mol-mulkka nisbatan davlat mulkini tasarruf etishning qonun hujjatlarida nazarda tutilgan tartibda boshqa usullarini ham qoʻllaydi”; 13) 143-modda: quyidagi mazmundagi birinchi qism bilan toʻldirilsin: “Qarzdorning sotishga taklif qilingan, lekin tugatishga doir ish yuritish mobaynida realizatsiya qilinmagan mol-mulki tugatish boshqaruvchisi tomonidan kreditorlarga kreditorlik qarzlarini uzish hisobiga taklif etiladi. Kreditor ushbu mol-mulkni qabul qilishga rozilik berish yoki uni rad etish yoxud ushbu masalani qonunda belgilangan hollarda kreditorning kuzatuv kengashiga yoki muassislari (ishtirokchilari) umumiy yigʻilishiga koʻrib chiqish uchun kiritish toʻgʻrisida tugatish boshqaruvchisini realizatsiya qilinmagan mol-mulk haqida taklif olingan kundan eʼtiboran oʻn kun ichida yozma shaklda xabardor etadi. Kreditor tomonidan yozma xabarning belgilangan muddatda taqdim etilmaganligi mol-mulkni qabul qilish rad etilishiga tenglashtiriladi”; birinchi, ikkinchi va uchinchi qismlari tegishincha ikkinchi, uchinchi va toʻrtinchi qismlar deb hisoblansin; ikkinchi qismi “shuningdek” degan soʻzdan keyin “majburiy toʻlovlar va moliyaviy sanksiyalar boʻyicha qarzdorligi boʻlmagan” degan soʻzlar bilan toʻldirilsin; uchinchi qismidagi “bir oylik muddat” degan soʻzlar “oʻn besh kun” degan soʻzlar bilan almashtirilsin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.